22α. ΒΑΣΙΛΙΚΟΝ ΔΙΑΤΑΓΜΑ της 5/13 Φεβρ. 1937 (ΦΕΚ Α 52) Περί Τ.Τ.Τ. Πρακτορείων. Έχοντες υπ’ όψει τα άρθρ. 4, 11 παρ. 1 και 4 και 17 του Α.Ν. υπ’ αριθ. 291/1936 «περί τροποποιήσεως και συμπληρώσεως των περί διοικήσεως της υπηρεσίας ΤΤΤ. Νόμων και την υπ’ αριθ. 869/1936 γνωμοδότησιν του Συμβουλίου Επικρατείας κλπ., προτάσει του Ημετέρου επί της Συγκοινωνίας Υφυπουργού, απεφασίσαμεν και διατάσσομεν: Άρθρ.1.-1.Τ.Τ.Τ. Πρακτορεία συνιστώνται μετά πρότασιν της οικείας Περιφερειακής Τ.Τ.Τ. Δ/σεως και γνωμοδότησιν του παρά τη Κεντρική Υπηρεσία των ΤΤΤ. Συμβουλίου ΤΤΤ Εκμεταλλεύσεως. 2.Συνιστάται ΤΤΤ. Πρακτορείον α)ένθα ήθελε κριθεί αναγκαία η σύστασις αυτού προς εξυπηρέτησιν των τοπικών αναγκών. β)Ένθα η κίνησις της ΤΤΤ, ανταποκρίσεως δεν δύναται να δικαιολογήση συμφώνως προς τας κειμένας διατάξεις την σύστασιν και λειτουργίαν ΤΤΤ. γραφείον. γ)Ένθα το λειτουργούν ήδη κοινοτικόν Γραφείον υπερέβη εις κίνησιν τα 500 κατατιθέμενα τηλεγραφήματα ετησίως, τα δε εκ ταχ. ενσήμων εισπράξεις τας 5.000 δραχμάς ετησίως. δ)Ένθα αι εν συνόλω εισπράξεις εκ τελών του λειτουργούντος ήδη ΤΤΤ. γραφείου γ΄ τάξεως δεν υπερβαίνουν τας 40.000 δραχμάς ετησίως, και δεν συντρέχουν αι περιπτώσεις των εδαφίων α΄ και β΄ του άρθρ. 8 του από 13 Μαρτ. 1930 Β.Δ/τος «περί κανονισμού των γενικών προαπαιτουμένων συστάσεως κλπ.». Άρθρ.2-8.(Κατηργήθησαν δια του κατωτ. Β.Δ. 618/1961). 